text: Клуб "Отворено Общество" гр. Смолян - За нас
  Клуб "Отворено общество" – Смолян е учреден на 17.11.1995 година от представители на различни сектори на общността, обединени от ценностите на отвореното общество. Постепенно към първооснователите се присъединиха и други граждани с активна позиция в бизнеса, образованието, културата, местното самоуправление и медиите. Клубът официално е открит на 05.07.1996 г. , а съдебно регистриран на 06.02.1997 г. От 29.10.2001 г. Клуб "Отворено общество" – Смолян е регистриран по ЗЮЛНЦ. На 30.12.2003 г. на основание чл. 45 от ЗЮЛНЦ е вписан в Централния регистър на юридическите лица с нестопанска цел за осъществяване на обществено полезна дейност.
  Цели и основни дейности на Клуб "Отворено общество" - Смолян
  Популяризиране на българските постижения в материалната и духорната сфера;
  Извеждане на преден план културното наследство и развитие на Смолянски регион с неговите специфични особености;
  Подпомагане на икономическото и социално развитие на град Смолян и региона;
  Повишаване общото благосъстояние на населението на града и региона и осигуряване на условия за разгръщане на духовния му потенциал и културна идентичност;
  Даване на възможност за свободен обмен на информация, идеи, знания и опит.
  Дейностите за постигане целите на Клуб "Отворено общество" – Смолян са:
  Свободен форум за обсъждане на приоритетните задачи и проблеми на града и региона.
  Провеждане на мероприятия от организационен, творчески , рекламен, информационен характер.
  Провеждане на срещи между представители на различни социални, етнически и икономически групи в рамките на града и региона с органите на местното самоуправление за търсене на пътища за преодоляване на конфликти и за разрешаване на проблеми.
  Организиране различни форми на обучение, набиране и разпространение на информация свързана с осъществяване от български и международни дарители на програми в областта на социално предприемачество.
  Публикуване и разпространение на печатни и електронни издания свързани с дейността на Клуба.
  Изработване на експертни становища, организиране на дебати и представяне на предложения за промени в нормативната уредба.